58 
Otus vulgaris (Tab. II). Gylpen ligner meget foregaaende 
Arts. Klumperne ere dog lidt mindre, i Gjennemsnit 40 mm. lange 
med 20 mm. Bredde; Farven er mørkegraa, Konsistensen ofte ret 
løs. I de 313 undersøgte Klumper fandtes Rester af 5 Fugle og 
328 Pattedyr, hvoraf 320 Gnavere; af disse vare 184 Arvicola 
agrestis , 72 Arvicola arvalis og 49 Mus sijlvaticus. Billerester 
fandtes kun sjældent i Gylpen. 
Athene noctua (Tab. III). Gylpen, der udelukkende er taget 
i Kirker, er let kjendelig ved sin ringe Tykkelse, gjennemsnitlig 
15 mm. med en Længde af 20—50 mm., gjennemsnitlig 35 mm. 
De enkelte Klumper ere cylindriske, ofte stærkt tilspidsede i En¬ 
derne, af ganske lysegraa Farve, undertiden helt blaalig marmorerede 
af den Mængde Billerester, som ofte danne det meste af Klumpen, 
eller gullige af Grus, som øjensynlig siuges i Mængde, naar der i 
Maaltidet ellers ikke findes tilstrækkeligt af Stoffer til at danne 
Gylpen, med andre Ord, naar Føden bestaar af Biller. I alt 
undersøgtes 530 Klumper, hvortil dog maa lægges en Del, som 
modtoges i hensmuldret Tilstand. I Modsætning til den store 
Mængde Billerester (mest af Løbebiller og Skarnbasser) som Gylpen 
indeholdt, fandtes forholdsvis faa Levninger af Hvirveldyr; ialt af 
8 Fugle og 103 Pattedyr, dog i Virkeligheden af adskilligt flere, 
idet Kraniedelene ofte vare saa søndrede, at det var mig umuligt 
med fuld Sikkerhed at bestemme Arten (se Tab. III, sidste Spalte). 
Af Pattedyrene vare 101 Gnavere og af disse 63 Arvicola arvalis 
mod 19 Arvicola agrestis. Paafaldende er her den store Overvægt 
af Arvicola arvalis over Arvicola agrestis , naar man sammen¬ 
ligner med Forholdet for de øvrige Uglers Vedkommende 1 ). I 
Strix flammeas Gylp fandtes 139 Arvicola arvalis mod 246 
A. agrestis , i Sgrnium aluco's 3 mod 23, i Otus vulgaris ’ 72 mod 
74. Dette skyldes ikke, at Gylpen af Kirkeuglen er taget fra 
Egne, hvor fortrinsvis A. arvalis lever; undertiden er endog taget 
*) Selvfølgelig sammenlignes kun for Jyllands Vedkommende da A. ar¬ 
valis ikke findes i andre Landsdele. 
